Eurovision Song Contest 1991

36. Eurovision Song ContestDatum 4. Mee 1991Stad Roum (Italien)Gebai Studio 15 de CinecittàGewënner Carola (Schweden)Zuel vu Länner 22Nei Participatiounen KengModeratioun Gigliola Cinquetti an Toto CutugnoInterval Act Arturo BrachettiOfstëmmungsreegelAn all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn.


De 36. Eurovision Song Contest war de 4. Mee 1991 an Italien. Organiséiert gouf d'Eurovisioun dat Joer am Studio 15 de Cinecittà zu Roum. Presentateure waren d'Gigliola Cinquetti, d'Gewënnerin vum Grand Prix vun 1964 an den Toto Cutugno, Gewënner vum Grand Prix vun 1990.

Am Ganzen hunn 22 Länner matgemaach. Holland a Monaco waren net dobäi. Duerch d'Abstinenz vun Holland hat Malta endlech d'Geleeënheet zanter 1975 fir d'éischt nees matzemaachen.

Verschidde Sänger ware scho virdru mol eng Kéier dobäi, den Thomas Forstner fir Éisträich 1989, de Stefán Hilmarsson (Deel vu Stefán & Eyfi) fir Island 1988 (Deel vum Grupp Beathoven), den Eiríkur Hauksson (Deel vu Just 4 Fun) fir Norwegen 1986 (Deel vum Grupp ICY, Island), d'Hanne Krogh (Deel vu Just 4 Fun) fir Norwegen 1971 a 1985 (Deel vum Grupp Bobbysocks) an d'Carola fir Schweden 1983.

D'Reegel fir d'Ofstëmmung ass d'selwecht bliwwe wéi déi Jore virdrun: An all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Roum matgedeelt ginn.

Déi éischt Plaz krut d'Vertriederin vu Schweden, d'Carola Häggkvist mat de selwechte Punkte wéi den Zweeten, d'Amina Annabi (Frankräich). Déi drëtt Plaz krut den Duo Datz, dee fir Israel ugetruede war.

Well Schweden a Frankräich allen zwee 146 Punkte kruten, gouf d'Reegel ugewannt, déi 1989 agefouert gi war, dat bei Gläichstand d'Zuel vun den 12-Punkte-Wertungen an duerno d'Zuel vun den 10-Punkte-Wertungen de Gewënner bestëmme sollten. Béid Länner hate véiermol 12 Punkte kritt, awer Schweden hat fënnefmol 10 Punkte kritt a Frankräich nëmmen zweemol. Domat war Schweden de Gewënner. Dës Gläichstands-Reegel ass 2004 geännert ginn, no där den Total vun de Wäertungen egal wéi héich se war, de Gewënner bestëmmt. Domat hätt da Frankräich gewonnen, well et vun 18 Länner Punkte kritt hat a Schweden nëmme vu 17 Länner.

Fir Schweden war et déi drëtt Kéier datt et de Grand Prix gewonnen hat.

 Klassement 
 Plaz  Land  Interpret  Titel  Punkten 1.  Schweden  Carola  Fångad av en stormvind  146 2.  Frankräich  Amina  C'est le dernier qui a parlé qui a raison  146 3.  Israel  Duo Datz  Kan  139 4.  Spuenien  Sergio Dalma  Bailar pegados  119 5.  Schwäiz  Sandra Simó  Canzone per te  118 6.  Malta  Paul Giordimaina a Georgina  Could It Be  106 7.  Italien  Peppino déi Capri  Comme è ddoce ’o mare  89 8.  Portugal  Dulce  Lusitana paixão  62 9.  Zypern  Elena Patroklou  S.O.S.  60 10.  Irland  Kim Jackson  Could It Be that I'm in Love?  47 10.  Groussbritannien  Samantha Janus  A Message to Your Heart  47 12.  Tierkei  Izel Çeliköz, Reyhan Karaca a Can Uğurluer  İki dakika  44 13.  Griicheland  Sophia Vossou  I Anixi  36 14.  Lëtzebuerg  Sarah Bray  Un baiser volé  29 15.  Island  Stefan an Eyfi  Nína  26 16.  Belsch  Clouseau  Geef het op  23 17.  Norwegen  Just 4 Fun  Mrs. Thompson  14 18.  Däitschland  Atlantis 2000  Dieser Traum darf niemals sterben  10 19.  Dänemark  Anders Frandsen  Lige der hvor hjertet slår  8 20.  Finnland  Kaija  Hullu yö  6 21.  Jugoslawien  Bebi Dol  Brazil  1 22.  Éisträich  Thomas Forstner  Venedig im Regen  0

 Um Spaweck 

 Eurovision.tv
 Eurovision.de
 diggiloo.net

 Zagreb (Jugoslawien) 100px Malmö (Schweden) ESC 1990 Eurovision Song Contest ESC 1992

1991
Kategorie:Musek 1991